Správa o činnosti výboru SSO v roku 2015 
Zhromaždenie členov SSO,  63.Kongres SSO, Humenné  2016

  -Výbor  SSO  sa  v roku 2015 zišiel  23.6. 2015 na Antolskej v Bratislave a 4.10. 2015 na 
   Táloch
- Niektorí členovia výboru SSO sa zúčastnili na slávnostnom spoločnom rokovaní výborov   
  Českej ORL spoločnosti a SSO počas 6. Česko-slovenského kongresu, ktorý bol súčasťou  
  3.Európskeho kongresu EUFOS a prebehol 7.- 11. 6. 2015 v Prahe 
- Výbor SSO zvolal Zhromaždenie členov SSO  5. 10 . 2015  o 16,00 hod. v hoteli Partizán,  
  na Táloch  , zápisnica bola po pripomienkach zverejnená na web stránke SSO
- Výbor sa zaoberal prípravou 63. Kongresu SSO v Humennom, schválil témy a miesto  
  konania. Výbor SSO navrhol uskutočniť zhromaždenie členov SSO práve na pôde tohto  
  kongresu
- Výbor poveril Dr. Bartu organizáciou 8.Slovensko-českých Rinologických dní v máji 2016  
  v Orechovej Potôni
- Výbor poveril hlavného odborníka na zrealizovanie návrhu na zriadenie centier pre diagnostiku a audioprotetickú rehabilitáciu detí s poruchou sluchu v spolupráci s MZ SR . 
- Výbor SSO navrhol doplnenie členov kategorizačnej komisie skupiny N, navrhnutí boli dr. Kulich a dr. Breza.  
- Výbor SSO pripomienkoval a schválil návrh na zmenu Vyhlášky o vydávaní naslúchadiel pre deti , ktorý vypracovala foniatrická sekcie SSO
- Výbor opakovane riešil návrh na usporiadanie Kongresu 2017- mal by byť Slovensko-Český, termín kongresu (13.-15. 9.  2017). Výbor ešte musí doriešiť miesto kongresu, pričom  o organizáciu vyjadril záujem Prof. Profant 
- členovia výboru SSO sa zúčastňovali práce Kategorizačnej komisie pre ŠZM a postupne sa darilo dostať do zoznamu so zvláštnou úhradou za ŠZM- implantovateľné pomôcky pre zlepšenie sluchu, tracheostomické kanyly, stredoušné protézky, BIKA, monitoring hlavových.nervov, dura plastiky, 
- Výbor pripomienkoval návrh na doplnenie Vyhlášku MV SR na posudzovanie minimálnych požiadaviek na sluch u vodičov vypracovaný Dr. Balcovou a Dr.Volmutovou, ktorý nakoniec bol akceptovaný aj MV SR 
- Výbor SSO zobral na vedomie informácie Dr. Hlavačkovej o situácii a rokovaniach neštatných ORL so zdravotnými poisťovňami ako aj o zmene spôsobu organizácie a financovania podujatí NZZ ORL
- Výbor SSO sa počas roka spolupodieľal na odborných podujatiach, ktoré boli schválené v termínovej listine  akcií SSO ( Rinofest , Bienále disekcie spánkovej kosti, Kurz chirurgie stredného ucha, Kurz chirurgickej anatómie krku a krčných operácií,  Akadémia ORL ) 
 - Výbor SSO schválil navrhnutých víťazov o cenu za „najlepšiu prednášku a publikáciu člena SSO“ za rok 2014 , boli zverejnení na stránke SSO a odmeny boli vyplatené. Zároveň výbor SSO prijal návrh vedeckého sekretára, aby sa členovia SSO sami aktívne uchádzali o tieto ceny
- Výbor prerokoval a schválil správu Revíznej komisie s uzávierkou financií za rok 2015- neboli zistené žiadne nedostatky
- Výbor sa naďalej  podieľal na organizácii postgraduálnej prípravy,  teda špecializačného štúdia v ORL a vo foniatrii. Špecializačné skúšky z ORL sa uskutočnili v Bratislave, v Martine a v Košiciach. 

    V Bratislave 6.9. 2016                           MUDr. T. Barta, PhD. ,                                                                     
                                                                   vedecký sekretár SSO